ගුවන් හමුදාවේ ජීවන් ජයසිංහ පැය 2 කුත් මිනිත්තු 43 ක් සහ තත්පර 22 කින් තරගය නිමා කරමින් ගුවන් හමුදා පාපැදි, සවාරියේ තුන්වැනි අදියරේ ජයග්‍රහණය හිමිකර ගැනීමට ඊයේ (21) සමත් විය.මහනුවර නගරයේ දී එයාර් වයිස් මාෂල් අසෝක අමුණුගම මහතාගේ ආරම්භක සංඥාවෙන් ඇරැඹුණු තුන්වැනි දිනයේ තරගය කෑගල්ල හරහා නුවර පාර ඔස්සේ කිලෝ මීටර් 115 ක දුරකින් පසුව කොළඹ ගුවන් හමුදා මූලස්ථානය අසළින් නිමාවට පත් විය.තරගකරුවන් 72 ක් සහභාගි වූ ඊයේ තරගයේ පිළිමතලාව නගරයේදී පළමු ස්ප්‍රින් ජයග්‍රාහකයා ලෙස (තරගයේ 4 වැනි ස්ප්‍රින්ට් අදියර) ගුවන් හමුදාවේ සමන්ත ලක්මාල් තේරී පත් විය.